Bilanțul deceselor provocate de coronavirus a ajuns la 1.357. Peste 60.000 de infecții. .
Numărul deceselor cauzate de coronavirus a ajuns la 1.357 la nivel mondial, după anunţarea a 242 de noi morți în China. Deşi numărul de noi cazuri de infecţie cu coronavirus a fost stabil în ultimele zile, directorul OMS îndeamnă la precauţie. La nivel mondial s-au înregistrat peste 60.000 de cazuri de infectare cu coronavirus.
Autoritatea pentru Sănătate Publică din provincia chineză Hubei a anunţat că 242 de persoane au murit miercuri din cauza epidemiei de coronavirus, astfel că numărul total de decese la nivel mondial a ajuns la 1.357, relatează CNN.Deşi numărul de noi cazuri a rămas relativ stabil săptămâna aceasta, directorul general al Organizaţiei Mondiale a Sănătăţii, Tedros Adhanom Ghebreyesus, avertizează că autorităţile din întreaga lume trebuie să rămână în alertă.Tedros Adhanom Ghebreyesus, director general al OMS: "Numărul cazurilor noi confirmate în China s-a stabilizat în ultima săptămână, dar trebuie să vedem acest lucru cu foarte multă precauţie. Epidemia aceasta ar putea merge în orice direcţie".Numărul de cazuri de infecţie a ajuns în China la 48.206, iar la nivel mondial se ridică la 60.015.